AaB skal lørdag en tur til København og prøve kræfter med FCK, imens Hobro søndag skal møde en anden superligaoprykker, nemlig FC Helsingør. Mogens Jørgensen og fodboldeksperten Hans Peter Rytter er taget til dagens træning i Hobro IK. Hans Peter Rykker vurderer de to holds forskellige forudsætninger forud for sæsonstart. - Hobro vil være glade for at undgå nedrykning, imens AaB vil prøve at komme i slutspillet, konstaterer Hans Peter Rytter. Men Hobro har samtidig humøret med sig, mener han. Også spillernes form og klubbernes nye indkøb bliver vurderet. AaB mangler en angriber, siger Rytter, der ikke mener, at Jannik Pohl og Jakub Sylvestr er tilstrækkelige på angriber-pladsen. -Hvis de spillede alle kampene fuld tid begge to, så ville de ikke lave 15 mål til sammen i den her sæson. De skal have en, der kan lave 15 mål alene, og det kommer de to ikke til at gøre, siger Rytter. Her kan du se hele analysen.
De to nordjyske superligaklubber tager i denne weekend hul på sæsonen 2017.